als_Latn dik_Latn sag_Latn
aSport.info – Ekipi kombëtar u21 ka arritur një fitore të rrallë në eliminatoret e Europianit u21 2015. Ekipi i drejtuar nga ish lojtari i Partizanit Skënder Gega, që sot festonte dhe ditëlindjen, ka arritur të mposhtë në Budapest homologët Hungarezë me golat e Vasil Shkurtaj dhe Herolind Shala.
Ajo që ra në sy që në daljen e formacioneve zyrtare ishte që Shqipërinë do ta udhëhiqte në fushë mesfushori i kombëtares se madhe Ergys Kaçe, i cili për shkak se nuk luan prej shumë kohësh me ekipin e tij, kaloi këto dy ndeshje nen drejtimin e Gegës.
Ndeshja filloi e qetë, e përqëndruar në mesfushë me ndërhyrje të shumta të gabuara. Por Hungaria dukej se e kishte të vështirë të afrohej tek porta e mbrojtur për herë të parë nga 18-vjeçari Aldo Teqja. Shqipëria e udhëhequr nga luftaraku Kaçe dominonte mesfushën. Gjuajtjet në minutat e para nga Kaçe, Kruja apo Gjokaj nuk ishin mjaftueshëm të rrezikshme, dhe portieri Hungarez u provua për herë të parë nga Shkurtaj vetëm në minutën e 28. Gardiani Shqiptar Teqja u provua për herë të parë nje minutë me vonë dhe më pas ne te 33, por asgjë për tu shënuar në këtë pjesë të pare.
E dyta ishte në ritëm të ngjashëm. Në minutën e 61 trajneri Gega vendosi të kryente zëvëndësimin e parë duke nxjerrë nga loja Bunjakun për të futur Muriqin. Gjithçka vazhdoi e luftuar kryesisht në mesfushë, me disa raste nga të dyja skuadrat, derisa në minutën e 75 Vasil Shkurtaj zhbllokoi rezultatin dhe vetëm 8 minuta më vone Herolind Shala mbylli të gjitha llogaritë. Kjo ishte fitorja e parë e Shqipërisë në këto eleminatore. Dhe jo vetëm. Kjo ishte fitorja e parë e kombëtares ‘shpresa’ pas më shumë se 2 vitesh dhe 9 humbjesh e 2 barazimesh.
Ja formacioni që trajneri Gega hodhi në fushën e lojës :
Teqja – Fejzullahu, Prençi, Shkurtaj, Kotobelli – Bunjaku, Kaçe, Shala, Gino – Shkurtaj, Kruja.
You must be logged in to post a comment Login
als_Latn als_Latn als_Latn als_Latn als_Latn als_Latn eng_Latn